Црква „Св. Ѓорѓи“ - Петралица

Св. Великомаченик Ѓорѓи (или Св. Богородица) — православна црква во кривопаланечкото село Петралица, Општина Ранковце. Му припаѓа на Кривопаланечкото архијерејско намесништво во Кумановско-осоговската епархија на МПЦ - ОА. Прогласена е за културно наследство на Македонија.

Црквата се наоѓа во маалото Пардинци. Изградена е во XIX век, но извесни архитектонски елементи укажуваат на тоа дека станува збор за обновена градба од XVII или XVIII век. Живописана е во 1886 г., но на речи целата источна страна има траги од постари фрески. Се истакнуваат царските двери, кои датираат XVI – XVII век, изложени во Националниот конзерваторски центар во Скопје. Се одликуваат со ажурна техника, со пробивање на дрвото и употреба на многубројни цветни и геометриски мотиви, како и фигури на животни. Слични двери имаат црквите „Св. Богородица“ во Ранковце, „Воведение на пресв. Богородица“ во Карпино, „Св. Никола Чудотворец“ во Кратово и дверите од „Св. Никола“ во „Успение на пресв. Богородица“ во Ќустендил.

 Поврзано 
 Кумановско-осоговска епархија
 Кривопаланечко архијерејско намесништво

 Наводи 

 Надворешни врски 

Петралица